stanford-oval/wikipedia huggingface dataset:
רקס וורנר
ביוגרפיה

וורנר נולד בגלוסטרשייר שבבריטניה, אביו היה כומר אנגליקני. למד באוניברסיטת אוקספורד את תורת הלשון והספרות האנגלית ולימודים קלאסיים, והורה מקצועות אלו בבתי ספר באנגליה ובמצרים.
ב-1937, הופיע קובץ השירים הראשון שלו "שירים וסתירות", במיוחד בלט השיר "ארמייה בספרד" הלועג להתערבות הגרמנים והאיטלקים במלחמת האזרחים הספרדית. הרומן הראשון שלו "צייד אווזי הבר" מבטא את דעותיו הליברליות האנטי-פשיסטיות. הרומן עוסק בממשלה רודנית בדיונית שמופלת במהפכה הרואית. הרומן השני שלו "הפרופסור" פורסם סמוך למועד האנשלוס ולועג למנהיגים האוסטרים קורט שושניג ואנגלברט דולפוס. בתחילה העריץ וורנר את הקומוניזם, אולם הסכם ריבנטרופ מולוטוב אכזב אותו. הרומן "על מה נהרגתי?" משקף את דעתו הפציפיסטית. רומנים נוספים שלו הם "שדה התעופה", ו-"אנשי אבן".
משנת 1945 עד שנת 1947 שימש כמנהל המכון הבריטי באתונה, ותרגם יצירות יווניות עתיקות לאנגלית. בין היתר תרגם את "תולדות המלחמה הפלופונסית" של תוקידידס, את "הלינקה" של קסנופון, וחלק מיצירותיהם של אייסכילוס ואוריפידס. בשנת 1960 פרסם את הספר "יוליוס קיסר הצעיר", שהוא אוטוביוגרפיה בדיונית של יוליוס קיסר. הספר זכה להצלחה רבה, ותואר בקרב המבקרים כ-"מבריק אינטליגנטי מעניין". תורגם לעברית באותה שנה ויצא לאור בהוצאת עם עובד. וורנר גם היה בין המתנגדים למלחמת ווייטנאם. בשנת 1962 מונה לפרופסור באוניברסיטת קונטיקט ופרש לגמלאות לאחר 11 שנים.
נישא בשנת 1929 לפרנסיס קאמיר, והתגרש ממנה בשנת 1949. ונישא לאשתו לשעבר של ויקטור רוטשילד, הוא התגרש גם ממנה ונישא בשנית בשנת 1966 לקאמיר.
קרום כדור הארץ

המבנה הפנימי של כדור הארץ
תרשים אינטראקטיבי של מבנה כדור הארץ
קרום כדור הארץ הוא השכבה החיצונית בגאוספירה של כדור הארץ. מתחת לשכבה זו נמצאים מעטפת כדור הארץ וגלעינו. הגבול התחתון של הקרום, המפריד בינו לבין המעטפת, נקרא תחום אי-רציפות מוהורוביצ'יץ'.
קרום כדור הארץ, יחד עם החלק העליון של המעטפת שלו, מהווים את שכבת הליתוספירה.
על אף שהקרום לבדו מחזיק עליו את כל המתרחש על פני האדמה, נפחו הוא רק כ-1% מכלל נפח כדור הארץ, ומסתו היא רק כ-0.5% ממסת כדור הארץ. העובי הממוצע של הקרום הוא כ-30 ק"מ, כשעובי הקרום היבשתי הוא בין 25 ל-70 ק"מ, ועובי הקרום הימי, שנמצא מתחת לאוקיינוסים, הוא פחות מ-10 קילומטרים. הבדלים משמעותיים אלה מצביעים על כך שהיבשה הנראית לעינינו אינה רק התנשאות חיצונית של מסה מעל המפלס הממוצע של פני שטח כדור הארץ, אלא שמקורה עמוק ונעוץ בתוך חומר כבד יותר (חומר המעטפת והחלק התחתון של הקרום היבשתי) וקשור לתהליכים בטקטוניקת הלוחות. בנוסף, גם הבליה שנגרמת ביבשה משפיעה ישירות על עוביו של קרום היבשה. התורה העוסקת במערכת שיווי המשקל הזו היא תורת האיזוסטזיה(אנ').
ההבדל בין הקרום הימי (האוקייני) לבין הקרום היבשתי (הקונטיננטלי) מתבטא גם ברמת צפיפות החומר ובהרכבם של שני סוגי הקרומים. הקרום היבשתי הוא בעל צפיפות של כ-2.7 גרם לסמ"ק, והרכבו דומה להרכב הגרניט, לכן הוא גם נקרא "שכבת הגרניט" או סיאל (ע"ש מרכיבי הגרניט הנפוצים: Si – צורן, Al – אלומיניום). הקרום היבשתי מורכב משתי שכבות, כאשר הקרום היבשתי העליון קל ופחות צפוף מהקרום התחתון. לעומתו, הקרום הימי הוא בעל צפיפות של 3 עד 3.3 גרם לסמ"ק, והרכבו דומה להרכב הבזלת, לכן מכנים אותו גם "שכבת הבזלת" או סימה – הלחם של Si – התחילית של סיליקון, ו-Ma – התחילית של מגנזיום.
השכבה החיצונית של הקרום היבשתי בנויה בעיקרה מסלעי משקע, המהווים כ-75% מפני השטח של היבשות, ורק בכ-25% מפני השטח נחשפים סלעי יסוד. למרות זאת, אחוז נפח סלעי המשקע מכלל נפח קרום כדור הארץ מוערך בכ-5% בלבד.
קרום כדור הארץ, הן היבשתי והן הימי, אינו מקשה אחת. הלחצים הפנימיים של המאגמה בשכבת המעטפת יוצרים בקרום שברים וסדקים אנכיים המחלקים אותו ללוחות טקטוניים, וגורמים בסופו של דבר לתהליך נדידת היבשות.
הערות שוליים

↑  Stephen Blake, Kevin Burton, Ian Parkinson, Mike Widdowson, Nigel Harris, An Introduction to Our Dynamic Planet
| --- | --- |
בקרת זהויות :  NLI: 987007567859605171  GND: 4015169-4  LCCN: sh85040430  LNB: 000071195  NDL: 00573002  NKC: ph116754
רון שכנר

| --- | --- |
אין תמונה חופשית
 לידה:  26 בדצמבר 1952 (בן 71) ישראל
 מדינה:  ישראל 
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד גדוד במילואים  מפקד חטיבה 408  סגן מפקד אוגדה
 פעולות ומבצעים
   מלחמת יום הכיפורים  מבצע אנטבה  מבצע ליטני    מבצע שלום הגליל  האינתיפאדה הראשונה    המערכה ברצועת הביטחון  האינתיפאדה השנייה
 תפקידים אזרחיים
 ראש מועצה אזורית הר חברון  עוזר שר הביטחון להתיישבות  מנכ"ל מועצת יש"ע
 
רון שכנר (נולד ב-26 בדצמבר 1952) הוא אלוף-משנה במילואים בצה"ל. שימש מפקד חטיבה 408 וסגן מפקד אוגדה. כיהן גם כראש מועצה אזורית הר חברון וכמנכ"ל מועצת יש"ע.
שירותו הצבאי

שכנר התגייס לצה"ל ושובץ בחטיבת גולני. עבר מסלול הכשרה כלוחם, קורס מ"כים חי"ר ולחם במלחמת יום הכיפורים. בהמשך השלים קורס קציני חי"ר. עם סיום הקורס שב לחטיבה ושימש כמפקד מחלקה. לאחר מכן מונה למפקד פלוגה בגדוד 12, והוביל כוח מן הפלוגה במבצע אנטבה, ואבטח את תנועת בני הערובה מן הטרמינל הישן למטוסי ההרקולס. במבצע ליטני שימש כמפקד פלוגת מ"כים סיירות בחטיבת ביסלמ"ח, והוביל אותה בלחימה במארון א-ראס. בשירות המילואים שימש כמפקד גדוד, כמפקד חטיבה 408 בתקופת מבצע חומת מגן וכסגן מפקד אוגדה.
שכנר כיהן  כראש מועצה אזורית הר חברון למשך שתי קדנציות: הראשונה, מיד עם כינונה של המועצה בין השנים 1982 - 1984, והשנייה בין 1985 ל-1996. לאחר מכן כיהן כמנכ"ל החטיבה להתיישבות בסוכנות היהודית וכעוזר שר הביטחון, שאול מופז, להתיישבות. את תפקידו סיים בשנת 2005. בשנת 2012 מונה למנכ"ל מועצת יש"ע, וכיהן בתפקיד זה כשנה.
שכנר מתגורר ביישוב בית יתיר שבהר חברון.
הערות שוליים

↑  עמוס הראל, מופז הקשיח יחסו למאחזים - אך גילה ששרון מגבה אותם, באתר הארץ, 16 במאי 2003.
↑  אורי שגיא, "אורות בערפל". תל אביב, ידיעות אחרונות, 1998, עמוד 78.
↑  מיכה רגב, "שיכרון הגאולה", ידיעות ספרים, 2011, עמודים 180-184.
↑  אורי שגיא, "אורות בערפל". תל אביב, ידיעות אחרונות, 1998, עמוד 21.
↑  חנן גרינברג, גיבור דו"ח המאחזים מתפטר: "בגלל הגירוש", באתר ynet, 9 בנובמבר 2005.
↑  עוזי ברוך, רון שכנר נבחר למנכ"ל מועצת יש"ע, באתר ערוץ 7, 23 בנובמבר 2012.
↑  מרמור בעקבות עיכובים במינוי מנכ"ל חדש למועצת יש"ע, אתר כיפה, 24 ביוני 2015.
| מפקדי חטיבת עציוני |
| --- | --- | --- |
|  חטיבת עציוני   (1947 - 1949) | ישראל עמיר • דוד שאלתיאל • משה דיין • יצחק פונדק |  |
|  חטיבה 408   (1978 - 2010) | חיים אורן • עזרא סלע • חזי צפריר • ברוך שפיגל • מוני חורב • נמרוד רן • דני שחר • רון שכנר • ארז וינר • רפי מילוא • גיא הלוי |  |
|  חטיבת עציוני   (2010 - הווה) | גיא הלוי • אילן דיקשטיין • קובי ולר • אורן שמחה • יאיר צוקרמן • איתן גלעד • שראל סבג |  |
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
רון אהרוני

| --- | --- |

רון אהרוני
 לידה:  1952 (בן 72 בערך)
 ענף מדעי:  קומבינטוריקה, הוראת המתמטיקה, תורת הגרפים, מתמטיקה 
 מקום מגורים:  ישראל
 מקום לימודים:  הטכניון – מכון טכנולוגי לישראל  אוניברסיטת ברנדייס 
 מנחה לדוקטורט:  אברהם (אבי) ברמן 
 מוסדות:  הטכניון – מכון טכנולוגי לישראל 
 תלמידי דוקטורט:  אירית בן- ארויו הרטמן, ולדמיר קורמן, עופרה קסלר, רן זיו 
 תרומות עיקריות
 חקר תורת הגרפים
 
רון אהרוני (נולד ב-1952) הוא מתמטיקאי ואיש חינוך ישראלי, פרופסור אמריטוס בפקולטה למתמטיקה בטכניון וזוכה פרס עפר לידר לעידוד היצירה הספרותית בין מדענים לשנת 2011.
גדל בקיבוצים כברי וגשר.
מחקר

את שלושת תאריו האקדמיים במתמטיקה קיבל בטכניון. את עבודת המוסמך, בשם "על תכונות רדון-ניקודים במרחבי בנך", בהנחיית דוד פ' ספר, הגיש בשנת 1975. את עבודת הדוקטור בשם "בעיות קומבינטוריות בתורת המטריצות", בהנחיית אברהם (אבי) ברמן), הגיש בשנת 1979, ולאחר מכן עשה פוסט דוקטורט שנה באוניברסיטת ברנדייס ושנתיים ברידינג באנגליה.
במחקריו המתמטיים עסק בשידוכים בתורת הגרפים. בין השאר עסק בשידוכים בתחום האינסופי והציע (יחד עם קריספין נאש-ויליאמס ושהרן שלח) הרחבה למשפט החתונה עבור גרפים אינסופיים. כמו כן עסק בהיפרגרפים. הוכיח גרסאות של משפט קניג ומשפט מנגר לגרפים אינסופיים. ההשג הנכבד ביותר של אהרוני הוא הכללה טופולוגית של משפט החתונה של הול. הכללה שפתרה השערות קומבינטוריות שהיו פתוחות ושאין להן עד היום הוכחה קומבינטורית טהורה.
לאהרוני מספר ארדש 1.
הוראת המתמטיקה

בשנת 2000 התנדב ללמד מתמטיקה בבית ספר היסודי במעלות-תרשיחא. בעקבות זאת יצא ב-2002 נגד שיטת הוראת החשבון שהייתה נהוגה בישראל בשנות ה-80 וה-90 של המאה ה-20, "שיטת הבדידים" ("הגישה התבניתית"), שהשתמשה במודלים כמו בדידים וזנבגופים במקום לימוד ישיר של משמעות פעולות החשבון. בשנת 2002 הקים ביחד עם אחרים את העמותה הישראלית לקידום החינוך המתמטי לכל שבין השאר פעלה לקידום שיטת הוראת החשבון של סינגפור בישראל.
אהרוני הוציא ספר על הוראת המתמטיקה עבור ההורים שנקרא "חשבון להורים".
ניסיונו ללמד מתמטיקה בהתנדבות בחטיבת ביניים נכשל לאחר שנתקל בבעיות משמעת חריפות של התלמידים.
בשנת 2010 יצא בביקורת יחד עם קבוצה של כ-30 פרופסורים למתמטיקה, כנגד תוכנית הלימודים בגאומטריה לחטיבות הביניים.
השקפותיו

אהרוני הוא מבקר חריף של דתות, ורואה בהן נוגדות להיגיון. מבחינה פוליטית בהקשר זה, חבר למפלגת אור שהיא בעלת מצע חילוני מובהק.
ספריו

חשבון להורים - ספר למבוגרים על מתמטיקה של ילדים, הוצאת שוקן, 2004. תורגם לאנגלית, פורטוגזית, ספרדית, הונגרית והולנדית.
אלגברה להורים - מתמטיקה לחטיבת הביניים בגובה העיניים, הוצאת כנרת, זמורה-ביתן, דביר, 2013.
מתמטיקה שירה ויופי, הוצאת הקיבוץ המאוחד, 2008, תורגם לאנגלית (World Scientific 2015)
החתול שאיננו שם - חידה ושמה פילוסופיה, הוצאת מאגנס 2009.
האדם מנתק משמעות - בדיחות, שירים, ומה שביניהם, הוצאת הקיבוץ המאוחד, 2011.
מעגליות: סודם המשותף של פרדוקסים, מהפכות מדעיות והומור, כנרת, זמורה-ביתן, 2016, תורגם לאנגלית (World Scientific 2016).
הערות שוליים

↑  תארים דוקטור ומוסמך בטכניון, מעריב, 1 באוגוסט 1976
↑  פרטים על ההכללה הטופולוגית של משפט הול
↑  אור קשתי, הפרופסור ניסה ללמד בני 13, אך הכיתה "הפכה לגן חיות", באתר הארץ, 27 בדצמבר 2009
↑  אור קשתי, מתמטיקאים מתנגדים לתוכנית הלימודים החדשה בבתי"ס: "גרועה באופן שערורייתי", באתר הארץ, 11 בדצמבר 2010
↑  רון אהרוני, אתר מפלגת אור
| --- | --- |
בקרת זהויות :  NLI: 987007307127605171  BnF: cb16191265d (data)  dblp: 14/1106  GND: 1205488804  ISNI: 0000 0000 7734 5518  LCCN: no2008049008  MGP: 84567  NKC: jo20191022899  NLK: KAC2020C7356  NTA: 318767228  RERO: 02-A026611386  SUDOC: 187384258  VIAF: 97522806   WorldCat (עם VIAF): 97522806
רוני גפני

רוני גפני (נולד ב-11 במרץ 1980) הוא כדורגלן עבר ישראלי ששיחק בעמדת המגן השמאלי.
קריירה

גפני גדל במחלקת הנוער של מכבי תל אביב, ובשנת 1998 עלה לקבוצת הבוגרים של המועדון. בשנת 2000 חתם לארבע עונות בקבוצת בני יהודה תל אביב. במהלך 5 שנותיו כשחקן בבני יהודה חלה עלייה מתמדת ביכולתו, בעונת 2005/2006 קיבל רוני גפני את סרט הקפטן. בעונתו האחרונה בבני יהודה, בשנת 2006, הגיע עם קבוצתו לגמר גביע המדינה, שם הפסידו להפועל תל אביב 1-0.
בקיץ 2006 חתם גפני חוזה בקבוצת בית"ר ירושלים, עמה זכה באליפות, ובסיום העונה חתם על חוזה ל-3 שנים במכבי חיפה. בעונה הראשונה מיעט לשחק בשל פציעה חוזרת, וגם בעונתו השנייה לא הצליח לתפוס מקום בהרכב הקבוצה, אך בסופה זכה עם הקבוצה באליפות. מייד לאחר מכן עזב גפני את הקבוצה בשל חוסר בדקות משחק וחתם בקבוצת נעוריו, מכבי תל אביב, במדיה שיחק שנתיים נוספות, ובקיץ 2011 פרש ממשחק פעיל.
קריירה > נבחרת ישראל

בשנת 2000 היה מעורב ב"פרשת הנבחרת הצעירה", במסגרתה הואשם יחד עם עוד שישה שחקנים מהנבחרת הצעירה של ישראל בהפרת תקנון ההתאחדות לכדורגל בכך שבילה עם צעירה ערב משחק הנבחרת. בית הדין של ההתאחדות השעה את גפני לשנתיים מפעילות בנבחרות הלאומיות ועוד שנתיים על תנאי, אך הוא זכה לחנינה בפברואר 2002.
לזכותו של גפני שתי הופעות במדי נבחרת ישראל הבוגרת. את הופעת הבכורה שלו בנבחרת ערך במשחק ידידות מול נבחרת דנמרק בשנת 2006, ואת הופעתו השנייה ערך במשחק ידידות מול נבחרת רומניה בשנת 2010.
הערות שוליים

↑  גולן בר יוסף ויניב חרמש, פרשת הצעירה: ההתאחדות תגיש כתבי אישום, באתר ynet, 3 בדצמבר 2000
רוני גרין

| --- | --- |
אין תמונה חופשית
 לידה:  8 במאי 1944 (בן 80)
 עמדה:  סנטר (כדורסל)
 גובה:  2.04 מטרים
 מספר:  4
 קבוצות כשחקן
 1971-1970:  מכבי תל אביב
 הישגים כשחקן
 זכה באליפות ובגביע המדינה (1971)
 
רונלד (רוני) גרין (באנגלית: Ronald (Roni) Green;‏ 8 במאי 1944) הוא כדורסלן עבר אמריקאי-ישראלי בגובה 2.04 מטרים, ששיחק בעמדת הסנטר במכבי תל אביב ונבחרת ישראל.
ביוגרפיה

גרין נולד בארצות הברית למשפחה יהודית. בוגר אוניברסיטת ואנדרבילט שבטנסי.
בשנת 1965 שיחק במדי נבחרת ארצות הברית במכביה השביעית, יחד עם טל ברודי וזכה עמה במדליית זהב. בשנת 1967 שיחק שנה בקבוצת כדורסל באיטליה. בין השנים 1968–1970 התגורר במיאמי ולמד שם מנהל עסקים. תוך כדי, בשנת 1969 זומן למכביה השמינית, אולם נפצע באימונים ושיחק רק בגמר, בהפסד 74:70 לנבחרת ישראל.
ביולי 1970, בגיל 26, עלה גרין לישראל וחתם במכבי תל אביב, בכך הצטרף לשני עולים חדשים אמריקאים במכבי תל אביב - טל ברודי ובוב מקמהון. לאחר חתימתו היה זקוק לתקופה ארוכה של אימונים כדי לחזור לכושר, שכן לדבריו בשלוש השנים לפני כן כמעט שלא שיחק. עונת 1970/1971 הייתה עונתו היחידה של גרין במכבי תל אביב, במהלכה רשם 19 משחקים וקלע בממוצע 14.1 נקודות. משחק השיא של גרין היה נגד גבעת ברנר במחזור ה-13 בו קלע 28 נקודות. בסיום העונה זכתה מכבי תל אביב באליפות עם יתרון של שתי נקודות בטבלה על הפועל תל אביב, וכן בגביע המדינה כאשר בגמר קלע גרין 13 נקודות בניצחון 51–70 על מכבי חיפה.
בחודש דצמבר 1970 זכה במדליית כסף עם נבחרת ישראל במשחקי אסיה בבנגקוק. סך הכל שיחק ב-11 משחקים בנבחרת ישראל וקלע בממוצע של 13.3 נקודות.
בסיום עונת 1970/1971 גרין, אשר חווה קשיי קליטה בישראל, עזב את מכבי תל אביב ואת מדינת ישראל, יחד עם אשתו הישראלית.
סטטיסטיקה

סטטיסטיקות קריירה:
סה"כ נקודות בקריירה: 268
סה"כ משחקים בקריירה: 19
עונות בליגה: 1
הערות שוליים

1 2 3  "רוני גרין (2 מטר) - כדורסלן אמריקני נוסף במכבי תל אביב", מעריב 16 ביולי 1970
↑  "האמריקאי גרין ערך אימון ראשון", עיתון דבר, 21 ביולי 1970
1 2  כרטיס שחקן, אתר מנהלת הליגה בכדורסל
↑  אלכס דורון, כל הכתרים למכבי תל אביב, מעריב 20 באפריל 1971
↑  ערן סלע, "טופ 20 קצת אחר", אתר כדורסלע, 13 בספטמבר 2009
↑  "רוני גרין משתזף לקראת באנגקוק", עיתון מעריב, 1 בדצמבר 1970
↑  מרדכי רוזנבלום, "האמריקאים - נותני הטון", מעריב, 1 בדצמבר 1976
| ‏‏נבחרת ישראל‏ - משחקי אסיה בכדורסל 1970 (מקום שני) |
| --- | --- | --- |
|  1 טייכנר •  2 ברזילי •  3 לישינסקי •  4 כהן-מינץ •  5 גלבוע •  6 נוימרק •  7 שטרקמן •  ‏8‏ ‏גרין‏‏  •‏ 9 קרן • 10 מרזל • 11 טורנשיין • 12 שוורץ • מאמן: שלח  |  1 טייכנר •  2 ברזילי •  3 לישינסקי •  4 כהן-מינץ •  5 גלבוע •  6 נוימרק •  7 שטרקמן •  ‏8‏ ‏גרין‏‏  •‏ 9 קרן • 10 מרזל • 11 טורנשיין • 12 שוורץ • מאמן: שלח  | ישראל |
רפואת מין

פסל של חולה בעגבת
רפואת מין (בלועזית: וֶנֶרולוגיה, Venereology) הוא ענף ברפואה העוסק בלימוד וטיפול במחלות המועברות על ידי יחסי מין. השם נגזר מהאלה היוונית ונוס. תחום זה כולל את הטיפול באיידס. רופא המתמחה ברפואת מין נקרא ונרלוג. לעיתים מומחה לרפואת עור מתמחה גם ברפואת מין, שכן לא מעט מחלות עור מועברות ביחסי מין. בעבר התמחויות ברפואת עור ומין היו כמעט מאוחדות, לפני עידן האיידס ודלקת הכבד הנגיפית ובשנים האחרונות יש יותר משמעות למומחיות במחלות המועברות באמצעות יחסי מין.
ראו גם

רפואת עור
גינקולוגיה
סקסולוגיה
| מיניות האדם |
| --- | --- | --- |
| תופעות פיזיולוגיות | זוויג • עוררות מינית • זקפה • נוזל טרום-שפיכה • סיכוך נרתיקי • אורגזמה (שפיכה נשית / שפיכה גברית) • היריון |  |
| בגרות מינית וחינוך מיני | התבגרות מינית • מניעת הריון • קונדום • מין בטוח • חינוך מיני • טיפול מיני • סרוגייט • מדריך למיניות |  |
| זהות | זהות מגדרית • זהות מינית • נטייה מינית (הומוסקסואליות / ביסקסואליות / לסביות / א-מיניות) • הטרוסקסואליות • אינטרסקס • טיפול המרה • גברים המקיימים יחסי מין עם גברים • נשים המקיימות יחסי מין עם נשים • יחסי מין הומוסקסואליים • יחסי מין לסביים |  |
| מין וחוק | חוק למניעת הטרדה מינית • גיל ההסכמה • הדבקת HIV במזיד‏ • גילוי עריות • מעשה מגונה • חוסר צניעות בציבור • מעשה מגונה בפומבי • אונס • התעללות מינית • ניצול מיני • הטרדה מינית • התנהגות מינית פסולה • אלימות מינית • מעשה סדום • בעילה אסורה בהסכמה • פדופיליה • חטיפת נשים |  |
| סקסולוגיה ותופעות היסטוריות | האבולוציה של הרבייה המינית • היסטוריה של ייצוגים מיניים • מיניות ברומא העתיקה • זנות ביוון העתיקה • זנות ברומא העתיקה • פדרסטיה ביוון העתיקה • המהפכה המינית |  |
| זוגיות וחברה | חיי מין • משיכה מינית • אהבה • מונוגמיה • פוליאמוריה • מין מזדמן • סווינגינג • נישואים • פיקוח ילודה • פאראפיליה • מופקרות • דת ומיניות • התנזרות ממין • הון ארוטי • אתיקה מינית • אובייקטיפיקציה מינית • מתאם אינטימיות • דיבור ארוטי • סלנג מיני |  |
| יחסי מין | מין קבוצתי • מזמוז • אוננות • משחק מקדים • החדרת אצבעות • תנוחות מין • יחסי מין מחוץ לנישואים • יחסי מין ללא נישואים • יחסי מין ללא חדירה • מין אוראלי • מין אנאלי • מציצה עצמית • BDSM • פטיש לכפות רגליים • פטישיזם (סקסולוגיה) • פטיש לכפות ידיים • פוטג'וב • הנדג'וב • אורגיה • גאנג באנג • שלישייה • רביעייה • סייברסקס • שיחה ארוטית • חנק ארוטי • מעגל מאוננים • יחסי מין בפומבי • קשירה • קונילינגוס |  |
| שירותי מין | תעשיית המין • ארוטיקה • פורנוגרפיה • סרט פורנוגרפי • תיירות מין • מוזיאון מין • מועדון מין • מועדון חשפנות • חשפנות • זנות (זנות קטינים / זנות גברית / בית בושת / עבדות מין) • יחסי מין תמורתיים • חנות מין • אביזר מין • בובת מין • מכונת מין • רובוט מיני |  |
רפאל בוב-ווקסברג

| --- | --- |

 לידה:  17 באוגוסט 1984 (בן 40) סן מטאו, ארצות הברית 
 מדינה:  ארצות הברית 
 תקופת הפעילות:  מ-2002 
 מקום לימודים:  בארד קולג'  תיכון גאן 
 פרופיל ב-IMDb
 
רפאל מתיו בוב-ווקסברג ; נולד ב-17 באוגוסט 1984) הוא קומיקאי, סופר, מפיק, שחקן ומדובב יהודי-אמריקאי. הוא ידוע בתור היוצר של סדרת הקומדיה המצוירת של נטפליקס בוג'ק הורסמן וסדרת האנימציה של פריים וידאו Undone. הוא גם מפיק בפועל בסדרת האנימציה של נטפליקס/ Adult Swim טוקה וברטי, שנוצרה על ידי מעצבת ההפקה של בוג'ק הורסמן.
חיים מוקדמים

בוב-ווקסברג גדל בפאלו אלטו, קליפורניה עם שתי אחיותיו, בקי ועמליה. משפחתו מעורבת עמוקה בקהילה היהודית, ובוב-וקסברג גדל יהודי. משנת 1982 עד 2010 לערך, אמו וסבתו ניהלו חנות מתנות וספרי יודאיקה. אביו, דייוויד וקסברג, סייע ליהודים דוברי רוסית להגר לארצות הברית. אביו הצהיר, "כשחבר שאל אותי על [בוג'ק הורסמן] אחרי העונה הראשונה, אמרתי שזה על תשובה". כשנשאל כיצד התרבות שלו השפיעה על אמנותו, השיב בוב-וקסברג: "לשאול אותי את השאלה הזו זה כמו לשאול דג כמה שהייה במים השפיעה עליו." הוא רמז שמשפחתו תפסה את הקומדיה כמסלול קריירה בר-קיימא, והצהיר בראיון של טיימס אוף ישראל,
הומור היה חלק גדול מהילדות שלי. המשפחה שלי הייתה מלאה בקומיקאים. היינו יושבים מסביב לשולחן האוכל ומנסים לאחד אחד את השני. לפעמים זה נגמר בבכי, אבל בדרך כלל בצחוק... בבית הייתה סביבה חמה ומעודדת. התיעוב העצמי והנוירוטיות שלי הם לא בגלל החינוך שלי.
בגיל 9 הוא זכה לכינוי "רייזין", והתעקש על השם עד גיל 22.
הוא גדל במרחק 8 דקות מליסה הנוולט, משתפת פעולה באמנות וחברה קרובה. הוא היה בכיתה מתחת לשלה בתיכון גאן, שבוב-וקסברג תיאר אותו כ"אחד מאותם בתי ספר שבהם אם לא לקחת חמישה שיעורי מתקדמים ומקבלים 1600 ב-SATs שלך, אתה נחשב תחתון."
ב-2019, בוב-וקסברג התבכיין על כך שכיתת התיכון שלו בחרה בו "ליצן הכיתה" ולא "הכי מצחיק". כשנשאל על ההבדל, הוא הסביר, "'ליצן הכיתה' זה כמו, 'אההההה, תסתכל עליי, תראה אותי!' בעוד 'הכי מצחיק' זה כמו, 'הו, שנינות עדינה'." בראיון אחר, הוא הצהיר, "היה לי הפרעת קשב וריכוז בילדותי ולעיתים קרובות פעלתי בתור ליצן הכיתה. המורים שלי נהגו לומר לאמא שלי, 'רפאל חושב שהוא קומיקאי אמיתי'"
לאחר התיכון, בוב-וקסברג למד בבארד קולג' בניו יורק לצורך כתיבת מחזאות. במשך 3 שנים, ככל הנראה במהלך הקולג', הוא היה שותפו לחדר של אדם קונבר, היוצר והמארח של אדם הורס הכול. בוב-וקסברג סיים תואר בתיאטרון והצגה ב-2006.[דרוש מקור]
כשהתבגר, הוא הושפע מתוכניות כמו משפחת סימפסון, סיינפלד, ומופע של לארי סנדרס, ואמר,
התרגשתי מאוד מתוכניות ששילבו דברים מצחיקים ועצובים. אני זוכר שאהבתי פרקים של סימפסון שבהם הרגשות היו מרכזיים. וחשבתי שסיטקומים משפחתיים כמו Full House, Growing Pains ו-Family Ties [הדגמים של הסיטקום הבדיוני "Horsin' Around" ב-BoJack ] היו ממש חזקים. היה משהו נפלא בצ'יזיות ובחמימות שלהם.
האמנות של הנוולט, במיוחד הדמויות ההיברידיות של חיה-אדם, נתנה לו השראה ליצור את בוג'ק הורסמן, ובסופו של דבר היא הפכה למעצבת ההפקה והמפיקה של התוכנית.
בוב-וקסברג הוא טבעוני.
קריירה

בוב-וקסברג התפרסם בזכות יצירת סדרת האנימציה בוג'ק הורסמן בשנים 2014–2020 ומבצע קולות לדמויות שונות בתוכנית.
כחבר בלהקת הקומדיה האנגלית הקדומה, הוא היה שותף לכתיבה והופיע ב-The Exquisite Corpse Project. הוא היה מנתח התסריט של הסרט לגו 2: החלק השני, שיצא לקולנוע ב-8 בפברואר 2019.
במרץ 2018, הוכרז שהוא יוצר יחד עם קייט פורדי סדרת אנימציה לאמזון, שתיקרא "לא מסוים". התוכנית סובבת סביב אלמה, אישה מקסיקנית אמריקאית שמגלה "מערכת יחסים חדשה עם הזמן" לאחר תאונת דרכים כמעט קטלנית ומשתמשת בכך כדי ללמוד יותר על האמת מאחורי מותו של אביה. הבכורה של הסדרה הייתה ב-13 בספטמבר 2019 בפריים וידאו. בנובמבר 2019, התוכנית חודשה לעונה שנייה. העונה השנייה והאחרונה יצאה ב-2022.
סדרות טלוויזיה

בוג'ק הורסמן (2014-2020) יוצר וכותב ראשי.
טוקה וברטי (2019–2022) מפיק ויועץ.
לא מסוים (2019–2022) יוצר וכותב ראשי
הערות שוליים

1 2 3 4 5 6  Ito, Robert (7 במאי 2019). ""Sometimes out of something awful something wonderful happens"". The California Sunday Magazine. נבדק ב-11 בינואר 2022. {{cite web}}:  (עזרה)
1 2 3 4  Ghert-Z, Renee (12 בספטמבר 2018). "The local boy who rode 'BoJack Horseman' to Netflix fame". J. (באנגלית אמריקאית). נבדק ב-30 במאי 2022. {{cite news}}:  (עזרה)
↑  Pine, Dan (14 בינואר 2009). "After 26-year run, South Bay Judaica store closing its doors". J. (באנגלית אמריקאית). נבדק ב-30 במאי 2022. {{cite news}}:  (עזרה)
↑  Savage, Carol Blitzer and Daryl. "Popular Jewish store 'bob and bob' to close". www.paloaltoonline.com (באנגלית). נבדק ב-30 במאי 2022. {{cite web}}:  (עזרה)
1 2 3 4 5  Ghert-Z, Renee. "Comedy writer gallops to success with 'BoJack Horseman'". www.timesofisrael.com (באנגלית אמריקאית). נבדק ב-2022-05-30.
↑  Havrilesky, Heather (7 בספטמבר 2018). "Don't Look BoJack's Gifted Horse-Lady in the Mouth". The Cut (באנגלית). נבדק ב-23 במרץ 2019. {{cite web}}:  (עזרה)
↑  Studio 360 (18 בספטמבר 2018). "BoJack Horseman's Raphael Bob-Waksberg". Slate Magazine (באנגלית). נבדק ב-30 במאי 2022. {{cite web}}:  (עזרה)
1 2  Stephen Rodick (22 ביולי 2016). "The World According to 'Bojack Horseman'". The New York Times. נבדק ב-8 באוגוסט 2018. {{cite news}}:  (עזרה)
↑  "BoJack Horseman's Raphael Bob-Waksberg Explains How a Washed-Up Cartoon Horse Is Like Don Draper". Studio 360. 17 בספטמבר 2017. נבדק ב-8 באוגוסט 2018. {{cite news}}:  (עזרה)
↑  "How Watching Cartoons Taught Me About Veganism And Cognitive Dissonance". Live Kindly (באנגלית). 8 באוגוסט 2017. נבדק ב-19 באוגוסט 2023. {{cite web}}:  (עזרה)
↑  "Amazon Orders 'Undone' Animated Series from Raphael Bob-Waksberg and Kate Purdy". Splitsider.com. נבדק ב-22 במרץ 2018. {{cite web}}:  (עזרה)
↑  Schwartz, Ryan (7 ביוני 2019). "Undone: 'Genre-Bending' Series From BoJack EPs Features Bob Odenkirk and Rosa Salazar — Watch Teaser". TVLine. נבדק ב-24 בספטמבר 2019. {{cite web}}:  (עזרה)
↑  Kanter, Jake (21 בנובמבר 2019). "Amazon Renews Animation Series 'Undone', Inks Overall Deal With Co-Creator Kate Purdy". Deadline Hollywood. נבדק ב-21 בנובמבר 2019. {{cite web}}:  (עזרה)
| --- | --- |
בקרת זהויות :  NLI: 987012503062805171  PLWABN: 9810595525805606  LCCN: n2018055558  VIAF: 4153833210664331958   WorldCat (עם VIAF): 4153833210664331958
רפואת מסדרון

רפואת מסדרון (מכונה גם: רפואה על שפת המדרכה) הוא כינוי לניסיון לאבחן או לטפל בבעיה רפואית שלא באמצעות בדיקת רופא סדורה ומלאה, כגון התייעצות עם רופא שלא במסגרת טיפול, או רפואת רשת המבוססת על מידע חלקי או שמתבצעת על סמך תקשורת לקויה. רופאים מתייחסים לניסיון אבחון וטיפול עצמי או על ידי עמיתים למקצוע כרפואת מסדרון אם הם לא מתקיימים במסגרת יחסי רופא–מטופל תקינים.
בהשאלה, משמש המושג לתיאור ניסיון לפתירת בעיות הדורשות איש מקצוע (כמו ייעוץ מס או ייעוץ משפטי) שלא באופן פורמלי.
הערות שוליים

↑  איתי גל, כך נראה הרופא הישראלי: שמן, ישן מעט ובלי רופא קבוע, באתר ynet, 9 במרץ 2016
ערך זה הוא קצרמרבנושא רפואה. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רפואת מסדרון".